NARIADENIE KOMISIE (ES) č. 959/2006
z 28. júna 2006,
ktorým sa opravuje nariadenie (ES) č. 647/2006, ktoré sa týka vydávania dovozných povolení na ryžu v prípade žiadostí podaných počas prvých desiatich pracovných dní v mesiaci apríli 2006 podľa nariadenia (ES) č. 327/98
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1785/2003 z 29. septembra 2003 o spoločnej organizácii trhu s ryžou (1),
so zreteľom na nariadenie Komisie (ES) č. 327/98 z 10. februára 1998 otvárajúce a stanovujúce správu určitých colných kvót na dovoz ryže a zlomkovej ryže (2), a najmä na jeho článok 5 ods. 2,
keďže:
(1)
Nariadením Komisie (ES) č. 647/2006 (3) sa stanovil percentuálny podiel zníženia, ktorý treba uplatňovať na množstvá požadované pre aprílovú tranžu roku 2006 a množstvá prenesené do júlovej tranže roku 2006 pre kvótu na bielenú alebo polobielenú ryžu, na ktorú sa vzťahuje číselný znak KN 1006 30.
(2)
Vzhľadom na administratívnu chybu jedného členského štátu množstvo v rámci kvóty 09.4128, ktoré sa má preniesť do júlovej tranže roku 2006, nezodpovedá skutočnému prenesenému množstvu.
(3)
Nariadenie (ES) č. 647/2006 by sa preto malo zodpovedajúcim spôsobom opraviť,
PRIJALA TOTO NARIADENIE:
Článok 1
Písmeno a) v prílohe k nariadeniu (ES) č. 647/2006 sa nahrádza tabuľkou uvedenou v prílohe k tomuto nariadeniu.
Článok 2
Toto nariadenie nadobúda účinnosť 29. júna 2006.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 28. júna 2006